РЕГЛАМЕНТ (ЕО) № 96/2007 НА КОМИСИЯТА
от 31 януари 2007 година
за изменение на Регламент (ЕО) № 1898/2005 относно предоставянето на помощ за закупуването на масло от институции и организации с нестопанска цел
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаването на Европейската общност,
като взе предвид Регламент (ЕО) № 1255/1999 на Съвета от 17 май 1999 г. относно общата организация на пазара на мляко и млечни продукти (1), и по-специално член 15 от него,
като има предвид, че:
(1)
Глава IV от Регламент (ЕО) № 1898/2005 на Комисията от 9 ноември 2005 г. относно правилата за прилагане на Регламент (ЕО) № 1255/1999 на Съвета, касаещ мерките за пласиране на пазара на Общността на сметана, масло и концентрирано масло (2), предвижда предоставянето на помощ за закупуване на масло от институции и организации с нестопанска цел. С оглед намалението в интервенционната цена на маслото и последвалото намаление на размерите на помощите за масло по останалите схеми за подкрепа следва размерът на тази помощ да бъде намален.
(2)
По тази причина Регламент (EО) № 1898/2005 трябва да бъде съответно изменен.
(3)
Управителният комитет по млякото и млечните продукти не е дал становище в срока, определен от неговия председател,
ПРИЕ НАСТОЯЩИЯ РЕГЛАМЕНТ:
Член 1
В член 74, параграф 1 от Регламент (ЕО) № 1898/2005 сумата „60 EUR“ се заменя с „40 EUR“.
Член 2
Настоящият регламент влиза в сила в деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 31 януари 2007 година.